Pehčevo
Pehčevo je gradić i općina u jugoistočnom dijelu Sjeverne Makedonije. Naselja u sastavu općine Pehčevo su: Umlena, Ciflik, Negrevo, Crnik, Robovo i Pančarevo. Geografski položaj je na 41° 45′ 34″ sjeverne geografske širine i 22° 53′ 26″ istočne geografske dužine. Kroz Pehčevo teče rijeka Pisa, koja dijeli grad na dva dijela. Pehčevo se nalazi se u blizini bugarske granice i jedna je od najistočnijih općina Republike Sjeverne Makedonije. Općina Pehčevo danas broji oko 5517 stanovnika, od kojih je 4737 Makedonaca, 357 Turaka, 390 Roma, 12 Srba i 21 ostalih. Istočno od Pehčeva nalazi se brdo Bukovik, bogato raznim mineralima i rudama. Blizu Pehčeva nalazi se poznati arheološki lokalitet svetog Petka. Pehčevo je poznato po siru "Maleševsko sirenje".